Eivind Beinlaus
Store norske leksikon,Ordforklaringer,Uttrykk og ordtak
Eivind Beinlaus er et folkelig og omskrivende navn på vinden. Hvis en dør går opp eller slår igjen av vind eller trekk, kan man si at «Eivind Beinlaus er ute og går».
Talemåten er også brukt om kraftig vind og storm, og muligvis har utgangspunktet vært et tabu knyttet til å nevne farlige fenomener ved sitt rette navn.Uttrykket sto først på trykk i Ivar Aasens Ordbog over det norske Folkesprog fra 1850, og stedfestet der til Sunnmøre, men det har vært vanlig i store deler av landet. Les mer i Store norske leksikon noanavn vind Litteratur Solheim, Svale. (1940). Nemningsfordomar ved fiske. Dybwad. Aasen, Ivar. (1850). Ordbog over det norske Folkesprog. Carl C. Werner & Comp.